ఖజానా బిల్డింగ్ మ్యూజియం

ఖజానా బిల్డింగ్ మ్యూజియం  తెలంగాణ రాష్ట్ర రాజధాని హైదరాబాదులోని మ్యూజియం. ఫతే దర్వాజ నుంచి బాలా హిసార్‌కు పోయే దారిలో ఉన్న ఈ ఖజానా బిల్డింగ్ కుతుబ్ షాహీల కాలంలో నిర్మించబడింది. దీనిని సైనికాధికారుల కార్యాలయాలుగా, ఆయుధాగారంగా ఉపయోగించేవారు.

నిర్మాణం 
కుతుబ్ షాహి రాజులు తమ ధనాన్ని దాచడానికి ఖాజానాకోసం 1580లో దీనిని నిర్మించారు. గోల్కొండ కోటకు సమీపంలో ఉన్న ఈ భవనం 2013లో పునరుద్ధరించి మ్యూజియంగా మార్చబడింది.

మ్యూజియంలో 
కాకతీయులు, చాళుక్యులు, బహమనీ, కుతుబ్‌షాహీల శాసనాలు, కుతుబ్ షాహాలు ఉపయోగించిన ఫిరంగులు, పురావస్తు శాఖకు లభించిన నాణేలు, 3 వేలకు పైగా ఆయుధాలు, రాతి శిల్పాలు, బహ్మణి రాజ్యం నుండి వచ్చిన కళాఖండాలు ఈ మ్యూజియంలో ఉన్నాయి. 2018లో మ్యూజియం మూసివేయబడింది.

మూలాలు 

హైదరాబాదు
హైదరాబాదు రాజభవనాలు
హైదరాబాద్ రాష్ట్రం
భారత వారసత్వ ప్రదేశాలు
హైదరాబాదు వారసత్వ నిర్మాణాలు